S-4158/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 20. september 2022, á hendur S-kk-þgf B-kk-þgf S-kk-þgf, kt. [...], [...], Reykjavík, fyrir eftirtalin brot:

1. Þjófnað með því að hafa, fimmtudaginn 12. september 2019, farið inn í a. m. k. þrjá bíla sem voru staddir við Vörðufell og Torfufell í Reykjavík, og stolið úr þeim Ray Ban sólgleraugum, Tasco sjónauka, kortaveski, stafrænu upptökutæki og golfbúnaði, samtals að óþekktu verðmæti.

Telst brot þetta varða við 1. mgr. 244. gr. almennra hegningarlaga nr. 19/1940.

2. Umferðar- og vopnalagabrot með því að hafa, föstudaginn 30. október 2020, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 1700 ng/ml, díazepam 700 ng/ml, klónazepam 12 ng/ml, nordíazepam 510 ng/ml og temazepam 82 ng/ml) um Frakkastíg í Reykjavík, við Skúlagötu, þar sem lögregla stöðvaði aksturinn og haft í vörslum sínum hníf sem lögregla fann við öryggisleit á ákærða.

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019 og 1. mgr. 30. gr. vopnalaga nr. 16/1998.

3. Fíkniefnalagabrot með því að hafa, föstudaginn 6. nóvember 2020, að Bólstaðarhlíð [...] í Reykjavík, haft í vörslum sínum 0,08 gaf amfetamíni og 0,40 gaf maríhúana, sem lögregla fann við öryggisleit á ákærða.

Telst brot þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

4. Fíkniefna- og vopnalagabrot með því að hafa, fimmtudaginn 3. júní 2021, í [...]að Laugavegi [...]í Reykjavík, haft í vörslum sínum 37,53 gaf amfetamíni, 3,50 stykki af MDMA og tvo hnífa, sem lögregla fann við öryggisleit á ákærða.

Telst brot þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018 og 1. mgr. 30. gr. vopnalaga nr. 16/1998.

5. Fíkniefna- og vopnalagabrot með því að hafa, föstudaginn 10. september 2021, að Skógarási [...]í Reykjavík, haft í vörslum sínum 4,51 gaf amfetamíni og hníf, sem lögregla fann við öryggisleit á ákærða.

Telst brot þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018 og 1. mgr. 30. gr. vopnalaga nr. 16/1998.

6. Fíkniefnalagabrot með því að hafa, föstudaginn 1. apríl 2022, að Þangbakka í Reykjavík, við hús nr. [...], haft í vörslum sínum 0,42 gaf amfetamíni, sem lögregla fann við öryggisleit á ákærða.

Telst brot þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Þá er kafist upptöku á 3,50 stykkjum af MDMA, 43,26 gaf amfetamíni og 0,40 gaf maríhúana, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018 og fjórum hnífum skv. 1. mgr. 37. gr. vopnalaga nr. 16/1998.

Undir rekstri málsins féll ákæruvaldið frá hluta ákæruliðar 3 nánar tiltekið þeim hluta er varðar vörslubrot á 0,40 gaf maríhúana og upptökukröfu vegna þess.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í [...]. Samkvæmt framlögðu sakavottorði, dagsettu 16. september 2022, gekkst ákærði undir greiðslu sektar með lögreglustjórasátt 15. maí 2012. Þá var ákærði dæmdur í 16 mánaða fangelsi 4. september 2013 meðal annars fyrir rán. Ákærði var síðan sakfelldur fyrir fíkniefnalagabrot 6. desember 2013 en þar sem um var að ræða hegningarauka við fyrri dóm var ákærða ekki gerð frekari refsing. Með dómi Héraðsdóms Reykjavíkur 21. janúar 2015 var ákærði dæmdur til sektargreiðslu meðal annars fyrir akstur undir áhrifum ávana- og fíkniefna og fíkniefnalagabrot. Með Héraðsdómi Reykjavíkur 18. mars 2016 var ákærði dæmdur í 7 mánaða fangelsi meðal annars fyrir akstur sviptur ökurétti og fíkniefnalagabrot. Þá var hann með Héraðsdómi Reykjavíkur 27. september 2016 dæmdur í 2 mánaða fangelsiog sviptur ökurétti ævilangt fyrir þjófnað, vopnalagabrot, fíkniefnalagabrot, akstur undir áhrifum ávana- og fíkniefna, lyfjaakstur og akstur sviptur ökurétti. Þá var ákærði dæmdur í 30 daga fangelsi með Héraðsdómi Suðurlands 20. desember 2016 meðal annars fyrir fíkniefnalagabrot, auk þess sem hann gekkst undir sektargreiðslu með lögreglustjórasátt 13. nóvember 2017 vegna fíkniefnalagabrots. Þá var ákærði dæmdur í 30 daga fangelsi meðal annars fyrir þjófnað með dómi Héraðsdóms Reykjavíkur 26. janúar 2018. Ákærði var því næst dæmdur í 4 mánaða fangelsi, þar af 30 daga skilorðsbundna til tveggja ára, með dómi Héraðsdóms Reykjavíkur, 23. maí 2018 meðal annars fyrir akstur undir áhrifum ávana- og fíkniefna og akstur sviptur ökurétti, sá dómur var staðfestur með dómi Landsréttar 19. desember 2018. Þá var ákærði sakfelldur fyrir þjófnað og vopnalagabrot með dómi Héraðsdóms Reykjavíkur 6. nóvember 2019 en þar sem um var að ræða hegningarauka við fyrri dóm var ákærða ekki gerð sérstök refsing.

Brot það sem ákærði er sakfelldur fyrir nú samkvæmt ákærulið 1 var framið fyrir uppkvaðningu dómsins frá 6. nóvember 2019 og er því um hegningarauka að ræða við þann dóm, auk þess rauf ákærði skilorð dómsins frá 23. maí 2018 með því broti og ber því að taka upp skilorðshlutad ómsins og verður ákærða gerð refsing í einu lagi sbr. 78. og 60. gr. almennra hegningarlaga frá 19/1940.

Við ákvörðun refsingar nú er við það miðað að ákærði hafi nú í fimmt asinn eftir að hann varð fullra 18 ára og innan ítrekunartíma, sbr. 3. mgr. 71. gr. almennra hegningarlaga nr. 19/1940, gerst sekur um að aka undir áhrifum ávana- og fíkniefna og í þriðja sinn um akstur sviptur ökurétti.

Þá verður það virt ákærða til refsimildunar, sbr. 5. og 8. tl. 70. gr. almennra hegningarlaga, að hann játaði brot sín greiðlega hér fyrir dómi auk þess sem hann hefur tekið sig verulega á og reynt að snúa lífi sínu til betri vegar, hefur hann lagt fram vottorð því til stuðnings. Þá ber einnig að líta til þess að langt er síðan hluti brota samkvæmt ákæru voru framin.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 5 mánaða fangelsi.

Með vísan til lagaákvæða í ákæru er ævilöng svipting ökuréttar ákærða áréttuð frá uppkvaðningu dómsins að telja.

Með vísan til lagaákvæða í ákæru eru gerð upptæk 3,50 stykki af MDMA, 43,26 gaf amfetamíni og fjórir hnífar sem hald var lagt á við rannsókn málsins.

Ákærði greiði málsvarnarþóknun skipaðs verjanda síns, P-kk-ef K-kk-ef lögmanns bæði á verjandastigi og hér fyrir dómi sem þykir hæfilega ákveðin 223.200 krónur að meðtöldum virðisaukaskatti, og 181.858 krónur í annan sakarkostnað.

Af hálfu ákæruvaldsins flutti málið Í-kvk-nf Þ-kvk-nf J-kvk-nf saksóknarfulltrúi.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, S-kk-nf B-kk-nf S-kk-nf, sæti fangelsi í 5 mánuði.

Á réttuð er ævilöng svipting ökuréttar ákærða.

Ákærði sæti upptöku á 3,50 stykkjum af MDMA, 43,26 gaf amfetamíni og fjórum hnífum.

Ákærði greiði málsvarnarþóknun skipaðs verjanda síns, P-kk-ef K-kk-ef lögmanns, 223.200 krónur að meðtöldum virðisaukaskatti, og 181.858 krónur í annan sakarkostnað.

H-kvk-nf S-kvk-nf B-kvk-nf